西元二千十四年，克里米亞脫離烏國。是年四月七日，哈爾科夫州民變，思獨立，竊佔官府房舍。翌日，樓復歸烏克蘭官府，兼驅暴民，捕七十餘人。方七日，頓涅茨克州民亦變，民親俄者，竊佔此州官府房舍，唱獨立。十六日，敖德薩州民變，亦稱建國，惟未得眾國認可，然烏克蘭官軍仍掌要塞，故該國實不存也。廿七日，盧甘斯克州民變，親俄之民竊佔該州官府房舍，亦稱獨立。